**ΚΟΙΝΩΝΙΚΗ ΚΑΤΟΙΚΙΑ**

Η PRAKSIS υλοποιεί για 4η συνεχή χρονιά το πρόγραμμα της Κοινωνικής Κατοικίας με κύριο χρηματοδότη το Κοινωφελές Ίδρυμα “Σταύρος Νιάρχος”. Σκοπός του προγράμματος είναι η στήριξη και η ανακούφιση των οικογενειών που έχουν πληγεί από την Οικονομική κρίση.

* *Από τον Μάρτιο του 2012 έχουν λάβει τις υπηρεσίες του προγράμματος πάνω από 4500 οικογένειές. Το 75% των μέχρι στιγμής ωφελούμενων του προγράμματος έχει ομαλοποιηθεί και έχει βγει τελείως από τα χρέη που είχε ενώ το 62% έχει ενταχθεί πλήρως στην αγορά εργασίας έχοντας αυτονομηθεί και καλύπτοντας τις οικονομικές τους υποχρεώσεις μόνοι τους.*

Ωφελούμενοι του προγράμματος μπορούν να είναι οικογένειες:

* **Που αντιμετωπίζουν τις επιπτώσεις της ανεργίας ή της υποαπασχόλησης**
* **Με τουλάχιστον ένα ανήλικο ή προστατευόμενο μέλος**
* **Με εισοδήματά που παρουσιάζουν μείωση την τελευταία 5ετία και με το τελευταίο εισόδημα να μην ξεπερνά το ποσό των 12.000€ για 4μελή οικογένεια και το ποσό των 8.000€ για μονογονεϊκή οικογένεια (ενδεικτικά).**

Παροχές του προγράμματος:

* **Εργασιακή Συμβουλευτική**
* **Ψυχο-κοινωνικές Υπηρεσίες**
* **Οικονομική Στήριξη** (κάλυψη εξόδων στέγασης ,λογαριασμών ΔΕΚΟ και ειδών διατροφής).
* **Νομική Συμβουλευτική**
* **Χρηματο-πιστωτικές Συμβουλές**

Αιτήσεις και Πληροφορίες

* Τηλεφωνικά στα: 2310502777/8 (για την Θεσσαλονίκη) κατά τις εργάσιμες μέρες τις ώρες 9:30-17:00.
* Διαδικτυακά στο: www.praksis.gr